Czekanōw: Wypadek na DK78
Tarnogōrscy szandarzi ôbsztalujōm ôkoliczności i prziczyny wypadku drōgowego, co dō niego doszło w niydziela na DK 78 w miyjscowości Czekanōw. Szofer auta marki Opel sjechoł na przeciw pas ruchu i strzasnōł sie czołowo z autym Fiat Panda. Ranno ôstała szoferka fiata, co z ôchybiyniami ciała trefiyła do lazarytu.
Do wypadku doszło w niydziela po godzinie 6:00 nw. na drōdze krojowyj nr 78 w miyjscowości Czekanōw. Jak wyniko z ôbsztalowań, 71 lot stary szofer auta marki Opel Vectra, sjechoł na przeciwny pas ruchu i strzasnōł sie czołowo z wozidłym marki Fiat Panda.
W wyniku tego zdarzynio 30 lot staro kobiyta, co kerowała fiatym, z ôchybiyniami ciała ôstała przewieziōno do lazarytu. Na placu wypadku robiyli policyjōny, fojermany jak tyż zespōł retownictwa medycznego. Bez poradziesiōnt minut drōga w ôbōch rychtōnkach była zaszperowano, a policyjōny wyznaczyli ôbjazdy. Aktualnie tarnogōrscy szandarzi ôbsztalujōm ôkoliczności i prziczyny tego zdarzynio.
Foto: KKP Tarnowske Gōry
swh_Latn szl_Latn szl_Latn szl_Latn szl_Latn